JohanHeinsen/ENO huggingface dataset:
Ribe Stifts Adresseaviser, 1838-10-19
Aalborg Stiftstidende, der udkommer 5 Gange ugentlig og, foruden de for en politisk Provindstidende sædvanlige Redactions-Rubrikker, hvoriblandt stadige indenlandske Correspondents Meddelelser, indeholder postdaglige Skibslister fra Hals, Frederikshavn og Hurup og øvrige directe Skibsmeddelelser fra Jyllands Kyst, kan bestilles paa alle kongelige Postcontoirer, hvor Prisen udenfor Stiftet, incl. alle Gebyhrer, er: 1 Rbd. 34 enh. s. Qvartalet.
Ribe Stifts Adresseaviser, 1838-10-19
Mandagen den 5te Novbr. førstk. Formiddag Kl. 11 bliver afholdt en fjerde Auction over det ved Nørreport for nogle Aar siden opførte Huus, tilhørende Peder Schultz Møller, hvis rette Matrikul-Nummer er 168 litr. a, men som over Døren er betegnet med No. 171. Dette bekjendtgjøres herved til Pantehaveres, og Lysthavendes Efterretning med Tilføiende at Auctionen afholdes i selve Stedet. Warde den 15de October 1838. Wedel Heinen. Det Tømmersvend Christen Knudsens fraseparerede Hustrue Marthe Cathrine Pedersdatter, tilhørende Sted No. 79 litr. a paa Byens Torv, der bestaaer af 3 Fag Muur og Bindingsværk bliver tilligemed den Stedet tildeelte Jordlod paa Byens Sønder mark efter vedkommende Forliigshavers Begjæring stillet til 3 Auctioner der afholdes Torsdagen den 15 Nov. førstkommende den 29 s. M., og Løverdagen den 15 December hver Dags Formiddag Kl. 11, de 2 første paa Veile, Raadstue, den 3die derimod i det sælgende Huus, hvilket i Henhold til Placaten af 22 April 1817 herved bekjendtgjøres saavel for Pantecreditorer som for Liebhabere. Veile den 16 October 1838. Hersleb.
Ribe Stifts Adresseaviser, 1838-10-19
Auction over Tiende-Korn. Løverdagen den 3die November næstkommende Eftermiddag Klokken 2, bliver ved offentlig Auction, der afholdes paa Ribe Raadstue, bortsolgt i smaae Partier, det Ribe Cathedralskole for indeværende Aar tilkommende Tiende og Landgildekorn af Feuling, Læborg, Faaborg, Hjortlund, Østervedsted, Billum og Darum, m. fl. Sogne, ialt omtrent 114 Td. Rug 52 Td. Byg og 2 Td. 6 Skp. Havre. Yderne ere pligtige at levere Kornet directe i Ribe, og vederhæftige Kjøbere gives Credit til 1ste Februar næste Aar. - Lysthavende indbydes. Tranberg. Ribe, den 12te October 1838. Udpantning. for Fattig- og Skoleskattens 3die Qvartal dette Aar og de for July Maaned sidst dicterede Skoleforsømmelses mulcter, foretages Onsdagen den 24de October næstkommende Eftermiddag Kl. 2, hvilket herved bringes til Restancedragernes Kundskab, med Bemærkning: at Trykt i Ribe hos Chr. sal. Hyphoff. Restancerne indtil Udpantningstiden betales til Snedker Hans Th. Falck. Tranberg. Ribe, den 15de October 1828 J Følge vedkommende Doms og Udlægshavers Reqvisition bliver Peder Christian Jacobsens Gaard paa Leirskou Mark af Ager og Engs Hartkorn 2 Tdr. 6 Skpr. stillet til Bortsalg ved 3 offentlige Auctioner: Torsdagen den 8de November næstkommende Torsdagen den 22de samme Maaned, og Fredagen den 7de December dette Aar, hver Dags Formiddag Kl. 10. De tvende første Auctioner afholdes her paa Contoiret, men tredie Auction i selve Gaarden. Hvilket herved bekjendtgjøres til Liebhaveres og alle Vedkommendes Efterretning i Overeensstemmelse med Placat 22de April 1817. Herredscontoiret i Kolding den 13de October 1838. Oxenbøll.
Ribe Stifts Adresseaviser, 1838-10-19
Proclama. J Kraft af Kongelig Allerhøieste Bevilling saalydende: Vi Frederik den Sjette, af Guds Naade Konge til Danmark, de Venders og Gothers, Hertug til Slesvig, Holsteen, Stormarn, Ditmarsken, Lauenborg og Oldenborg. Gjøre otterligt: At Vi, efter Lorentz Frandsen, Kjøbmand og Borger udi Vor Kjøbstad Ribe, som Medlem af Handelsfirmaet P. Bech & Compagnie i Warde, hans herom allerunderdanigst gjorte Ansøgnig og Begjering, allernaadigst have bevilget og tilladt, saa og hermed bevilge og tillade, at han, som forhenværende Medlem af forbemælte Firma P. Bech & Comp. i Warde ved Proclama sub poena præclusi et perpetui silentii, med Aar og Dags Varsel, i den Kjøbenhavnske Berlingske Tidende, den Altonaiske Mercur, samt Ribe Stiftstidende 3de Gange efter hinanden maae indkalde alle dem, som formene sig at have noget at fordre hos ham med deres Paastand at fremkomme, og saadant deres havende Krav, inden foreskrevne Tids Forløb, for ham at anmelde og beviisliggjøre, dog Umyndiges Tiltale i Fremtiden efter Forordningen af 20de Febr. 1717 forbeholden, og skal saadan Jndkaldelse i Aviserne ansees og være ligesaa gyldig, som om den var skeet ved Proclama efter Loven; Dog skal denne Vor allernaadigste Bevilling Ord til andet indrykkes i fornævnte offentlige Tidender, samt læ sees for vedkommende Værneting, samt ved den Overret, hvorunder samme henhører. Hvorefter de Vedkommende sig allerunderdanigst have at rette, og for Skade at tage vare. Givet i Vor Kongelige Residents=Stad Kiøbenhavn den 12te October 1838. Under Vort Kongelige Seigl. (L. S.) Efter Hans Kongelige Majestæts allernaadigste Befaling. Stemann. Orsted. Lassen. Lange. Bentzen. Fasting, Bevilling for Borger og Kjøbmand Lorenz Frandsen af Ribe til, ved Proclama i Aviserne, at indkalde Alle dem, som maatte have noget at fordre hos ham som forhenværende Medlem af Handelsfirmaet P. Bech & Comp. i Warde." bliver alle dem, der formene sig at have noget at fordre hos mig, som forhenværende Associe af Firmaet P. Bech & Comp. i Warde, 3de Gange efter hinanden indkaldte under deres Kravs Fortabelse, inden Aar og Dag, fra den sidste Publications Dato, at anmelde og beviisliggjøre deres Fordringer hos mig. Ribe den 16de October 1838. Lorenz Frandsen, Kjøbmand og Tobaksfabrikeur.
Ribe Stifts Adresseaviser, 1838-10-23
allernaadigste Kongelig privilegeret. Rib tifts AdresAvis, som forsendes med Brevposten, overalt i de danske Stater. No. 85. Tirsdagen den 23de October. Udgives af Chr. sal. Hyphoff. Redigeres af C. Hyphoff.
Ribe Stifts Adresseaviser, 1838-10-23
Udenlandske Efterretninger. Frankerig og Schweitz. Ludvig Buonaparte er endnu ikke afreist fra Schweitz; den ministerielle Presse har altsaa været slet underrettet, da den fortalte, efter Telegraphen, at Prindsens Afreise alt var gaaet for sig. Den franske Regjering har derfor saavidt man veed, endnu ingen Contramande afgivet ei heller skal den være ganske tilfreds med Svaret fra Landdagen; imidlertid turde disse Biomstændigheder, vel blive afgjorte af den diplomatiske Vei. Stedet i Landdagens Svar, hvormed den ikke er fornøiet, skal være det, at Landdagen angaaende Ludv. Napoleons Nationalitet ikke er af een Mening, hvilket skulde tyde hen paa, at den vil, naar Prindsen engang skulde faae i Sinde at vende tilbage, igjen optage ham i sit Skjød. Schmeitz har eiheller ophørt med Rustningen. Landdagen har nylig udstedt en Dagbefaling, der opstiller to Observationskorps ved den franske Grændse; den venstre Fløi skal indtage sin Position langs Genf. Waadt og Neuenburg, den høire langs Basel, Solo thurn og Bern; Overkommanden er anbetroet en Oberst v. Prangins. Neuschateller Constitutionel beretter, at Hertugen af Montebello skal have gjort Landdagen følgende Meddelelse: 1) at i Betragtning af Prindsens Aftelse vil Frankerig standse med de fjendtlige Tilberedelser, 2) at F. forlanger en tilfredsstillende Erklæring, i Mangel af denne maa Republiken selv svare for Følgen og 3) at det i Tilfælde af Prindsens Tilbagekomst vil ufortøvet fornye de hidtil tagne Forholdsregler. - Fra Constantinch berettes, at Achmed Bey befinder sig ved den tunesiske Grændse, at han er uden Penge, har tabt sin Jndflydelse og nu beder ydmygst om Tilgivelse. Herpaa har Vallee svaret ham, at han vel i Frankerig vil kunne finde et sikkert Tilflugtsted, men at han maa opgive alt Haab om nogensinde at komme tilbage til Constantineh og endnu langt mindre at kunne komme til at udøve nogen Autoritet i denne Bye. Fra Martinique lyde Efterretningerne ingenlunde gunstige, i en Skrivelse fra Byen St. Pierre hedder det, at Elendigheden der har naaet Et Høieste, hvilket især er at tilskrive den høie Jndførselstold. Skulde denne Tilstand endnu vare nogle Maaneder, saa vil al Handel gaae tilgrunde; Grundbesidderne ere allerede ruinerede; Folket er i en Slags Fortvivlelsestilstand, da Føremidlerne ere stegne uhyre i Prisen. Colonialraadet har nu sendt en Deputation til Paris for at varetage dens Bedste.
Ribe Stifts Adresseaviser, 1838-10-23
England. Dr. Bovring fortsætter sit Tog mod Kornlovene. Den 27de Septbr. holdt han i Blach burn, en Fabrikstad i Lancashire, for en talrig Forsamling en lignende Tale som den for kort Tid siden i Manschester; en anden bekjendt Radikal, Oberst Thompson, har slaaet sig til Bovrings Partie og aabnet en Række Forelæsninger imod Kornloven. - J Nærheden af Bath holdtes under Præsidium af en MistressEvans for nylig en Forsamling af 4000 Damer (mange maatte gaae bort af Mangel paa Plads); den havde til Øjemed at søge at befordre den lavere Klasses moralske, intellekruelle og politiske Tilstand.
Ribe Stifts Adresseaviser, 1838-10-23
En Hr. Vincent, der var den egentlige Ophavsmand, samt en Hr. Kissock vare de eneste Mandspersoner, der bleve indladte i Forsamlingen. J den Tale Førstnævnte holdt stræbte han at bevise, at Underhuset ikke noksom iagttog Folkets Jnteresse; ved at berøre de mange Lidelser, som Børnene, der arbeide i Fabrikkerne, maatte taale, vidste han at aflokke de Skjønne mangen Taare. Til Slutning opmuntrede han de Tilstedeværende at virke deres til at udbrede de reneste moralske Grundsætninger iblandt den arbeidende Klasse. J London har der dannet sig et Selskab, der vil realisere en maanedlig Communication imellem England, og Ostindien over det røde Hav.
Ribe Stifts Adresseaviser, 1838-10-23
Spanien. Breve fra Saragossa give nærmere Oplysninger og Træfningen mellem Cabrera og Pardings; denne tilligemed flere Officierer fandt Døden paa Valpladsen; selve den christiniske Afdeling skal saa godt som være opreven. J Saragossa foraarsagede denne Efterretning Oprør iblandt Folket; det istemte et Pereat for Ministrene; Fæstningens Skyts blev nu stillet imod Urostifterne, som derpaa skiltes ad. Cabrera, der ved sin Træfning fik frit Feldt, skal ved Fuentos være gaaet over Ebro og have posteret sig Nord for Saragossa. Endvidere siges, at Maroto var pludselig og uformodet marscheret til Estella, derved var Leon bleven forhindret fra at fjerne sig fra Puenta la Rey na og komme Lumbier til Hjælp, hvilken Fæstning, derpaa var falden i Carlisternes Hænder. Maroto skal være i Besiddelse af en temmelig Styrke, 20 Batailloner, 1000 M. Cavalleri og et svært Artilleri; ved Balmaseda har han efterladt Castor 6 Batailloner. Espartero har forladt Villarcaja og fulgt Maroto's Spor. Jfølge de sidste Postefterretninger truer Cadrera Saragossa med et Angreb. - En Carlist, La mos, der var faldet i Christinernes Hær og alt dømt til Døden, har erholdt Udsættelse af sin Dom ved at aabenbare General Valdes Hemmeligheder, der vist ikke have været af ubetydelig Vigtighed, da der ufortøvet paafulgte en Mængde Fængslinger i Gallicien; i Corunna blev saaledes den preussiske Consul arresteret, i St. Jago fængsledes 24 Personer, hvoriblandt vare flere Raadsherrer. - Sentinelle des Pyrenees taler om et heltemodigt Overfald, som et Detaschement paa 12 Mand, anført af en carlistisk Deserteur, gjorde omNatten fra Bilbao paa et i Landsbyen Limas af Carlisterne anlagt Krudtfabrik, som de sprængte i Luften tilligemed det deri indeholdte Krudt, Direktøren samt alle Arbeidere mistede Livet. - Man taler igjen omet nyt Laan, dog finder det just ikke almindelig Tiltro. Tydskland. Augsb. allg. 8, har i sine sidste Nummere med temmelig Vished udtalt, at der imellem Rustand og Sverrig er bleven sluttet en politisk og Handels Traktat; der tilføjes, at der dermed er forbunden ikke færre end 28 hemmelige Artikler imod England. Dog trænger dette til Bekræftelse. - J Hannoy. Zeitung berettes fra Berlin, at hele Personalet, ved det preussiske Gelandtskab i Rom, i hvis Spidse Legationsraad Buch staaer, er bleven kaldt tilbage og alle diplomatiske Forbindelser mellem Preussen og Pavehoffet afbrudte.
Ribe Stifts Adresseaviser, 1838-10-23
Tyrkiet og Ægypten. Mehemed Ali har ikke alene betalt sin Tribut, men han har forsikkret Porten sin ubetingede Underdanighed og ledsaget denne sin Forsikkring med de meest smigrende Ord. Ja end- og Nivulationerne af den med England og Frankerig, afsluttede Handelstraktat vil han underkaste sig; derimod paastaaer han Successionsret for sin Familie, noget Porten ogsaa har funden sig i, thi Allg. 3. siger nemlig, at Kapudan Pascha har faaet befaling til paa denne Basis at underhandle med Mehemed. - Jfølge de sidste Efterretninger fra Bagdad, der naae til d. 10. f. M., havde den engelske Expedition i den persiske Havbugt ikke erholdt jenere Forstærkninger; i Persien, skal Opstanden mod Schaen have greben vidt om sig.
Ribe Stifts Adresseaviser, 1838-10-23
Blandinger. Keiseren af Rusland skal have anviist 1,500,000 Fr til Kjøbet af et Hotel, som i Fremtiden skal være det russiske Gesandtskabs Residents i Paris. - J en for nyligt aflagt Beretning om Arbeidets Fremgang paa Veien under Themsen, siger Hr. Vrunnel, at Arbeiderne generes langt mere af Jld end af Vand. Nogle Gasarter, som udvikle sig derinde, antændes meget let, og flere Folk ere ved at indaande samme komne saaledes til Skade, at der kun er lidet Haab om deres Liv. Explosionerne ere meget hyppige og udslukke Arbeidernes Lys; de ere endog, paa Grund af Rummets Størrelse, ikke farlige. Chiorkalk er uden Nytte bleven anvendt mod Gasarterne, som udvikles af Muddret.
Ribe Stifts Adresseaviser, 1838-10-23
Jndenlandske Efterretninger Hans Durchlauchtighed Hertugen af Slesvig Holsten Sønderborg Glücksborg med høie Gemalinde ankom d. 15de d. M. over Elben til Altona og aftraadte hos Hs. Exc. Herr Geh. Conferentsraad og Overpræsident, Grev Blücher-Altona. (Berl. Td.) D. K. H. Prinds Christian Frederik og høie Gemalinde afreiste d. 8 October fra München, efter et Ophold af 10 Dage, og agtede at indtræffe i Frankfurt d. 15. October, efter nogle Dages Ophold i Stuttgard og Carlseuhe. (O. Th. Av.)
Ribe Stifts Adresseaviser, 1838-10-23
Styrmand N. R. Møller i Kbhvn, har opfundet og forarbeidet et Dykkerapparat, hvis Hensigtsmæssig hed og Brugbarhed har bestaaet sin Prøve, idet han nemlig ved Hielp af samme den 21de f. M. hialp til at bjerge et ved Castrup liggende, junket Fartøi paa omtrent 600 Tønder. Møller gik nemlig med sit Dykkerapparat ned under Bougen paa Fartøiet, hvor han under Vandet tættede tvende betydelige Lækkelser, saa at Skibet, hvis Ræling stod over Vandet, kunde pompes læns og bjerges. Det var at ønske, at denne med mechaniske Anlæg udstyrede Mand maatte finde baade offentlig og privat Understøttelse, for at kunne sættes i Stand til at udvide sine Foretagender. (Berl. Td.)J Adresseavisen for 17. ds. læses følgende mærkelige Bekjendtgjørelse: "Jfølge Reqvisition fra den kongelige Direction for Almue- og Borger-Skolevæsenet i Kjøbenhavn i Skrivelse til mig af 21de forrige Maaned, grundet paa det kongelige danske Cancellies Resolution af 24de April dette Aar, om at foranstalte Jnstitutbestyrer Peter v. Westens Skole, som hidtil har været paa Vestergade Nr. 49, lukket m.v., ere Eleverne ved Politiet blevne bortviste fra Skolen, hvilket, saavelsom at v. Westen har tabt sin Ret til Skolehold, herved ifølge ovennævnte Directions Forlangende offentligen bekjendtgjøres til Efterretning for alle Vedkommende. - Kjøbenhavns Politikammer, den 16de October, 1838. Bræstrup.
Ribe Stifts Adresseaviser, 1838-10-23
Fregatten Rota medbragte en stor Mængde Kunstskatte, som tilhøre Thorvaldsen, og vel for en stor Deel ere bestemte for det Thorvaldsenske Museum. Der er allerede udpakket en betydelig Mængde af særdeles fortrinlige Oliemalerier; ligeledes adskillige Frescomalerier, saavel fra den ældre italienske Kunstnerperiode som fra Oldtiden, en Mængde Bronzer, Terracotter og etruriske Vaser, samt en betydelig Mængde Kobberværker, og lithographiske Værker. De vigtigste Arbeider af Marmor ere A) Statuer: Mercur, Hede, Venus, Hyrdedrengen og en Portraitstatue; B) Basreliefs: Alexanders Tog i halv Størrelse, de fire Aarstider, Bachus og Amor, Amor og Plyche, Centauren og Deianira, Striden om Achilles Vaaben, de tre Gratier, det menneskelige Liv, Alexander, som opbrænder Persepolis; C) en Sølle af Marmo Cipollino; D) en med Basreliefs prydet Kamin. (O. Th. Av.)
Ribe Stifts Adresseaviser, 1838-10-23
D. 20de ds. celebrerede Hr. Etatsraad og Prof. Hornemann sit 50aarige Studenterjubilæum. (Berl. T.)¬
Ribe Stifts Adresseaviser, 1838-10-23
J Frederiksberg Slotshaves Canal er fundet et ubekjendt druknet Fruentimmer, c. 25 Aar gl., med sorte Haar, blaae Øine, rundt Ansigt, o. s. v. Hun var iført en grøn Sirtses Kjole, hvidt Skjørt, rødt Shawl, Bog, sorte Handsker, hvide Bomuldstrømper, blegrød Silkehat, Guldørenringe med lange Guldberlokker, Guldfingerring, &c.
Ribe Stifts Adresseaviser, 1838-10-23
Jfølge Efterretninger fra Frederiksborg er sammesteds den almeenyndede Skuespiller Pøschell, der en Tid var bosat i Odense, død af Typhusseber efter 14 Dages Sygeleie, efterladende sig en talrig Familie i yderst trange Kaar. (O. Th. Av.)¬
Ribe Stifts Adresseaviser, 1838-10-23
J Sjællandsposten meddeles følgende fra Holbek, Tilfældet har i denne Tid bragt tvende afskyelige Drab for Dagen, begge begaaede af en og samme Person. D. 11te ds. om Aftenen blev nemlig Datteren af den for faa Aar siden afdøde forrige Fæster af Hagested Mølle indbragt hertil, for at belægges med Arrest. Efter hendes egen Bekiendelse har hun skilt begge sine Ægtefæller, saavel af første som andet Ægteskab, ved Livet ved at forgive dem med Arsenik, som hun bibragte dem paa deres Sygeleie, idet hun blandede Giften i de af Lægen anordnede Lægemidler, for den første Mand i et Pulver, og for den sidstafdøde i en Mixtur; dog saaledes, at Døden ikke pludseligen indfandt sig, men Skridt for Skridt, uden at vække Mistanke om Dødsaarsagen. Med sin første Ægtefælle levede hun i 18 Aar, og havde med ham tvende, nu forsørgede Børn, med den sidste levede hun derimod kun faa Aar og har fra denne eet endnu uforsørget Barn. Motiverne for disse Forbrydelser kjender man endnu ikke ganske; man siger, at hun var kjed af begge Mændene, med hvem hun ikke skal have staaet i god Forstaaelse. Giften skal hun have vidst at forskaffe sig hos en Dyrlæge. Opdagelsen skeete paa følgende Maade. Giftblandersken befandt sig nemlig sidstafvigte Michelsdag ved et Gilde paa Landet, hvor nogle Bønderkarle forlystede sig ved Sang og iblandt andre Viser, afsang Een, der gjaldt de trende i Kallundborg heftede Mordere, der ihielsloge Bommanden. J denne Vise skal Ordene "Steile og Hjul" (idet Forbryderne formodenlig anføres talende) være brugte, og disse Ord vakte den Grad Forbryderskens Samvittighedsnaa, at hun paa Stedet anklagede sig selv for at være skyldig i de ovennævnte Forbrydelser. Hun gienkaldte dog kort efter denne Tilstaaelse, som afgiven i et Anfald af Vanvid, men efterat Anmeldelse var gjort til vedkommende Øvrighed, og retlig Undersøgelse indledet. Saaledes er den gamle Tro, at Morderen ikke undgaaer Opdagelse, den komme seent eller tidlig, ogsaa dette Tilfælde gaaet i Opfyldelse. J sochologisk Henseende fortjener det at bemærkes, at denne Giftblanderske, der som det synes med roligt Overlæg var i Stand til at begaae tvende qvalificerede Mord paa sine Ægtefæller, er bekjendt i den Egn, hvor hun levede med sin 70aarige Moder og Barnet af andet Ægteskab, som et godt Menneske, der gjerne hialp Andre og overhoved førte en aldeles ustraffelig Vandel, der sikkrede hende for enhver Mistanke, selv da hun, som i den senere Tid skal have været Tilfældet, ofte ængstedes af og yttrede Samvittighedsnag. - Hun er 40 Aar gammel.
Ribe Stifts Adresseaviser, 1838-10-23
For et Par Ugerstid siden kjørte en Borger i Slesvig med sin Kone i Kabriolet til Cappeln, for at besøge nogle Slægtninge. Paa Tilbageveien bleve de Reisende siddende i Vognen medens de lode sig sætte over med Færgen ved Arnis; men just som denne nylig var stødt fra Land, blev Hesten sky over et flagrende Seil, sprang tilbage og styrtede derved baade Vognen og sig selv baglænds ud i Vandet, paa en Dybde af 12 Fod. Omendskjøndt Folkene, ved tillende Matrosers Hjælp, i størst mulige Skynding bleve reddede, er dog Konen senere død af en nervens Feber, som hun havde tiltrukken sig af Angst og Forkjøielse. Hesten, der havde indviklet sig i Seletøiet, druknede. (Hus. Ugbl.)¬
Ribe Stifts Adresseaviser, 1838-10-23
J Nærheden af Husum er i denne Tid hændet en sørgelig Ulykke. Tre Bønder, som endnu havde Hø paa en lille Hallig, kjørte Torsdagen den 11te d. M. ud til denne, for at bjerge Høet for Flodtiden indtraadte, da det saa ud til Uveir. Da de vare ankomne paa Halligen, tog Stormen mere og meere til, Vandet steg hurtigt, og de tre Ulykkelige vare snart midt i Bølgerne uden at der var nogen Mulighed for at de kunde frelse sig. Dagen efter fandt man Ligene. Begge Hestene fandt man liggende døde ved Digen. Som ufeilbart Middel til at opbjælpe vore Finantser, og Velstanden anprises i Jtzeboer Wochenblatt af C. Hansen jun. i Flensborg: Først Enighed og Almeenaand, dernæst Beskyttelsestold rigtig anvendt, og stræng Straf for Toldsvig, saa at hele Ladning og Skib, som fandtes ulovlig lossende skulde konfiskeres, Folkene og Hjælperne dømmes fra 6 Maaneder til 6 Aars Fængsel og betydelig Pengemult: den besvigende Toldembedsmand skulde for bestandig være afsat og udelukket fra Befordring, Tolden skulde være lige i hele den danske Stat, fri Samfærsel i Jndlandet, o. s. v.
Ribe Stifts Adresseaviser, 1838-10-23
J "Børsenhalle" berettes fra Helgoland, at den bekjendte Klippe "Munken", der tjente de Søfarende til Sømærke for Jndseilingen i Elben, i den svære Storm fra SV. til VNV. i Natten fra 11te til 12te ds er styrtet i Søen. Stormen fra Kl. 11 om Aftenen varede til næste Dags Morgen.
Ribe Stifts Adresseaviser, 1838-10-23
Stiftamtmanden over Aalborg Stift, Hr. Etatsraad Bluhme, er den 15. ds, ankommet til Aalborg.
Ribe Stifts Adresseaviser, 1838-10-23
Skonnerten "de Elbe", Capt. P. R. Møller, som den 16de var udgaaet fra Aarhuus med 47 Emigranter, er den 17de, formedelst Modvind, løben ind i Havnen ved Frederikshavn. Endeel af de Udvandrende skulle ved Ankomsten hertil allerede have tabt Lysten til at fortsætte deres besværlige Reise til det forsættede Land. (Aalb. Av.)
Ribe Stifts Adresseaviser, 1838-10-23
Det müllerske Skuespillerselskab, der spiller i Kallundborg, har gjort en meget heldig Akvisition i Hr. Prinzlau, som før har været ansat ved det kongl. Theater. (Aalb. Av.)
Ribe Stifts Adresseaviser, 1838-10-23
Natten mellem forrige Fredag og Løverdag udbrød Jld paa den saagodt som i Horsens By beliggende Veirmølle, hvorved det øverste af Vaaningshuset afbrændte, og i flere Værelser vare Gulvene antændte. Jlden skal være udbrudt i den nordvestlige Ende af Bygningen, i noget Korn, og Luen trængte sig derfra ned i Kjelderen. (Sk. Av.) D. 16de indstrandede paa den kongelige Forstrand, ud for Sønder-Lyngvig, Ringkjøbing Tolddistrikt, den norske Brig Ana Nicolai, Kapt. Groenn, hjemmehørende i Sandefjord, paa Reisen fra Drammen til Calais. Mandskabet, bestaaende af 7 Mand, er reddet; ligesom ogsaa Ladningen, Planker og Bord, ventes at kunne bjerges; Skibet derimod er Vrag. Samme Dag indstrandede paa Aaberg Forstrand, samme Tolddistrikt, det ballastede Barkskib Eden, Kapt. Nielsen, paa Reisen fra London til Hjemstedet Borgo i Finland; Besætningen, 15 Mand, er reddet, men Skibet kan vel næppe sættes ud. (Meddeelt).
Ribe Stifts Adresseaviser, 1838-10-23
Natten til d. 17de de, udbrød Jld i Ringkjøbing i et Konsul Husted tilhørende straatagt Pakhuus, hvilket tilligemed de derværende Vare, bestaaende af Tobaksblade, Salt og Egestolper, blev et Rov for Luerne; dog lykkedes det de raske Brandfolk Anstrængelser at frelse de hosliggende tildeels straatagte Gaarde. Eierens Tab er ei ubetydeligt, da af Varene aldeles Jntet var assureret. Hvorledes Jlden er opkommen er endnu ei oplyst, men formodes at være paasat, da Huset, intet Jldsted havde, og der i de sidste Dage Jngen havde været i det. (Meddeelt).
Ribe Stifts Adresseaviser, 1838-10-23
Ledige Embeder. Branddirecteur-Embedet i Aalborg Amt. Gagen 800 Rbd. S. aarlig. - Et Consumtions-Controlleur-Embede ved Portene i Kjøbenhavn.